През януари 2016 на WWE.com е обявено, че Ей Джей Стайлс, Карл Андерсън и Док Галоус са разговаряли за дебют/завръщане в WWE, напускайки NJPW. След седмици спекулации, на 20 януари 2016, беше потвърдено, че Стайлс е подписал с WWE. След като не е бил в телевизията на WWE откакто неговия мач на "Метал" през 2002, Стайлс направи своя официален дебют в WWE на 24 януари 2016 на pay-per-view турнира Кралски грохот по време на Кралското меле за Световната титла в тежка категория на WWE, включвайки се под номер три, получавайки шумни овации. На 11 април 2016, в епизод на "Първична сила", Андерсън и Галоус (който се върна със своето старо име Люк Галоус) направиха дебюта си WWE, атакувайки Братя Усо (Джими и Джей Усо).